**техническИ СПЕЦИФИКАЦИИ**

За обществена поръчка с предмет: **„Полагане на хоризонтална пътна маркировка (надлъжна и напречна) по главните улици на град Габрово през 2015г.”.**

**1.Технически изисквания:**

Услугата следва да се предоставя съгласно изброените по-долу изисквания.

* 1. Пътната маркировка се изпълнява в съответствие на изискванията на ***Наредба № 2/17.01.2001 г.* *за сигнализация на пътищата с пътна маркировка*** и ***Техническа спецификация на АПИ от 2009 г.***

1. Материалите за пътна маркировка трябва да отговарят на следните стандарти:

* Боя за пътна маркировка, термопластици и студен пластик:

БДС EN 1436:2007+А1:2009- Материали за пътна маркировка. Експлоатационни характеристики на пътната маркировка.

БДС EN 1871:2004- Материали за пътна маркировка. Физични характеристики.

БДС EN 14120:1977/Изменение 1:2003- Покрития лаковобояджийски. Изпитване на изтриваемост.

* Стъклени перли и добавъчни материали, подобряващи сцеплението:

БДС EN 1423:2012/АС:2013- Материали за пътна маркировка. Допълнителни материали. Стъклени перли, добавъчни материали, подобряващи сцеплението, и смеси от тях.

БДС EN 1424:2004+А1:2004- Материали за пътна маркировка. Предварително смесени стъклени перли.

1. Боята за пътна маркировка, термопластиците, стъклените перли и добавъчните материали, които се използват за пътна маркировка, трябва да бъдат подготвени за работа, съгласно изискванията и инструкциите на производителя. Не се допуска използването на боя, която е образувала трудно разбъркващи се утайки и ципи по повърхността.
2. Пътното покритие трябва да бъде сухо и почистено от налична прах, замърсявания кал или други материи и остатъци от стара маркировка с недобра адхезия към асфалтобетоновата повърхност. Осите на отделните линии на пътната маркировка трябва предварително да бъдат очертани чрез точкуване през 1-2 м. Точкуването трябва да се извършва върху опъната корда в оста на маркировъчната линия.
3. Полагането на маркировъчните материали и стъклените перли става машинно с пътно маркировъчно оборудване от одобрен тип или ръчно (при символи и стрелки) с използване на шаблони. Полагането на материалите за пътна маркировка трябва да се извърши при спазване на инструкциите на производителя на използвания материал. Стъклените перли се полагат едновременно с полагането на маркировката в количество, необходимо за достигане на минималните светлоотразителни характеристики на избрания експлоатационен клас маркировка. Дебелината на пътната маркировка, след пълно изсъхване на боята, трябва да бъде 0,250-0,300 мм при асфалтови настилки. Дебелината на маркировките трябва да не се различава с повече от 10% от специфицираната.
4. По повърхността на изпълнената маркировка не трябва да има мехури, жилки и подутини и други дефекти или зацапани ръбове. Изпълнената пътна маркировка трябва да бъде устойчива на деформации в температурен интервал, който съответства на климатичните условия. Там където е разпоредено, Изпълнителят отстранява съществуващата маркировка. Отстраняването се извършва по метод, предложен от Изпълнителя и одобрен от Възложителя. Методът за отстраняване не трябва да води до повреждане на повърхността на съществуващата асфалтова настилка.
5. Изпълнението на маркировката върху повдигнати пешеходни пътеки да е съгласно с изискваниятя на Наредба № РД-02-20-10 от 05.07.2012г. за условията за изграждане или монтиране върху платното за движение на изкуствени неравности и на други средства за ограничаване на скоростта на движение и изискванията към тях.
6. Изпълнителят създава временната организация на движение за улиците, по които ще се полага пътната маркировка.

**3. Други условия:**

1. Изпълнените маркировки се приемат, като се извършват измервания. Контролът се извършва на произволно избрани участъци, като за 100 m изпълнена маркировка, дължината на контролирания участък е 100 m. Положените пътни маркировки се измерват в m2. Приетото количество изпълнени маркировки се заплаща по единичните цени, съгласно офертата на Изпълнителя за съответния вид маркировка.
2. Единичните цени трябва да включват и подготовка на повърхността за маркиране, доставка на одобрени материали за изпълнение на пътната маркировка и маркирането в съответствие с инструкциите на производителя на материалите, и необходимите оборудване и инструменти за изпълнение на маркировките.
3. Изпълнителят, за своя сметка, отстранява проявените дефекти през гаранционния експлоатационен срок, определен с договора за възлагане на обществената поръчка.
4. Заплащането на услугата ще се извършва на база подробна ведомост за изпълнените видове работи и единични цени от офертата, Акт обр.19, протокол за приемане на работата и декларации за съответствие на вложените материали. Фактурите ще се изплащат по банков път в 30-дневен срок, след датата на подписването им.

Към офертата да бъдат приложени анализи за образуваните офертни цени.