**П О К А Н А**

**ОТ ОБЩИНА ГАБРОВО**

**ПЛ. ВЪЗРАЖДАНЕ № 3, ГАБРОВО**

**ОТНОСНО:** Обществена поръчка с предмет: **„Полагане на хоризонтална пътна маркировка (надлъжна и напречна) по главните улици на град Габрово през 2015г.”**

**1.ВЪЗЛОЖИТЕЛ:**

Община Габрово

пл. Възраждане 3

Габрово 5300

тел. 066/ 818 400

[www.gabrovo.bg](http://www.gabrovo.bg/)

**2. ПРАВНО ОСНОВАНИЕ ЗА ПРОВЕЖДАНЕ НА ПРОЦЕДУРАТА**

Община Габрово в качеството си на Възложител на обществена поръчка на основание чл.14, ал. 4, т. 2 от ЗОП, по реда на Глава осма „а”- чл.101а, ал.2 от ЗОП, Ви кани да представите оферта за „Полагане на хоризонтална пътна маркировка (надлъжна и напречна) по главните улици на град Габрово през 2015г.”.

**2.1. Прогнозна стойност на поръчката: до 25 000 лв.** (двадесет и пет хиляди лева) **без ДДС**.

**3. ОБХВАТ НА ПОРЪЧКАТА**

Поръчката предвижда полагане на хоризонтална пътна маркировка (надлъжна и напречна) по главните улици на град Габрово, маркировка на паркоместа и заличаване на маркировка (демаркировка). Улиците се определят със списък от възложителя, а кръстовищата се изпълняват по предварително изработени и одобрени схеми.

Пътната маркировка е за маркиране на градска улична мрежа и трябва да бъде с подобрено съхнене, подходяща за изискванията на по-натоварения автомобилен трафик, както и за възможно полагане при температури на въздуха, по-високи от 25о C и температури на асфалтовото покритие по-високи от 30о C.

***Предварителни количества за хоризонтална маркировка:***

* надлъжна маркировка - непрекъснати линии- **1800 м2 с акрилатна боя и перли,**
* надлъжна маркировка - прекъснати линии – **500 м2 с акрилатна боя и перли**,
* напречна маркировка /стоп линии, стрелки, пешеходни пътеки, места забранени за преминаване и др./ - **1000 м2**, в т.ч.

- **720 м2** **с акрилатна боя и перли**

**- 280 м2 със студен пластик**

Поръчката предвижда и полагане на определен брой иновативни пешеходни пътеки по шаблон на Възложителя.

**4. КРИТЕРИЙ ЗА ОЦЕНКА НА участниците:**

Критерий за оценка на офертите е ”Икономически най-изгодна оферта”, на база приложената методика за оценка.

**Забележка:** По показател **К1 – критерий за цена** се оценявапредложена обща цена, определена само на база предварителните количества за хоризонтална маркировка, посочени в т.3 от настоящата покана, и предложените единични цени за тях от участниците.

**5. ИЗИСКВАНИЯ КЪМ УЧАСТНИЦИТЕ И СЪДЪРЖАНИЕТО НА ОФЕРТИТЕ**

**Представената оферта трябва да съдържа:**

***5.1.*** ***Представяне на участника:***

5.1.1. Попълнен Образец № 1, съдържащ данни за лицето, което прави предложението - посочва се единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата***;***

***5.2. Техническо предложение* –** по Образец № 2;

***5.3. Ценова оферта*** – по Образец № 3, с приложени анализи за образуваните офертни цени

***5.4. Декларация за приемане условията на проекта на договор*** - по Образец № 4;

***5.5.******Декларация***(*свободен текст*), че участникът е обиколил централните улици и кръстовища на гр. Габрово и е запознат с уличната мрежа и състояние на асфалтовото покритие.

**Пликът с офертата следва да съдържа следния надпис:**

**ОФЕРТА**

**Община Габрово**

**гр. Габрово 5300**; **пл. ”Възраждане ” № 3** за:

**„Полагане на хоризонтална пътна маркировка (надлъжна и напречна) по главните улици на град Габрово през 2015г.“** .......................................................................................................................................................................

*/име на Участника/*

.....................................................................................................................................................................................

*/адрес за кореспонденция/*

.....................................................................................................................................................................................

/лице за контакт, телефон, факс и електронен адрес/

**6. СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение се оферира от участниците, **като не може да е по-кратък от 10 календарни дни** от получаване на възлагателно писмо от възложителя с конкретна задача.

**7. СРОК И МЯСТО ЗА ПОЛУЧАВАНЕ И ОТВАРЯНЕ НА ОФЕРТИТЕ**

**7.1.** Офертата се представя в деловодството на Община Габрово в срок **до 16.30 часа** на 15.06.2015 г. в запечатан непрозрачен плик.

**7.2.** *Офертите ще се отварят в 10.00 часа на 16.06.2015 г. в сградата на Община Габрово – пл. Възраждане №3. Отварянето на офертите е публично и на него могат да присъстват Участниците в процедурата или техни упълномощени представители, представители на средствата за масово осведомяване и други лица при спазване на установения режим за достъп до сградата.*

**8. СРОК ЗА ВАЛИДНОСТ НА ОФЕРТИТЕ** - 90 календарни дни, считано от крайната дата за подаване на офертите.

За допълнителна информация тел.: 066 818 365; 066 818 312

**9. ДРУГИ ИЗИСКВАНИЯ**

**9.1.** Всички копия на документи се представят заверени “Вярно с оригинала”, с подпис и печат.

**9.2.** Офертата се изготвя на български език, съгласно приложения образец и се подписва от лицето, представляващо участника, или изрично упълномощен за участие в процедурата представител.

**9.3.** Всеки участник може да представи само една оферта. Варианти не се допускат.

**9.4.** Оферираната цена следва да бъде в български лева.

Приложения към настоящата покана:

***Образец 1*** – Представяне на участника;

***Образец 2*** - Техническо предложение;

***Образец* *3*** *-* Ценова оферта;

***Образец 4*** *-* Декларация за приемане условията на проекта на договор;

***Образец 5*** - Декларация за липса на обстоятелства по чл. 47, ал. 5 от ЗОП – за сведение, попълва се при сключване на договора;

**Технически спецификации;**

**Методика за оценка**;

**Проект на договор**.

**С уважение,**

**ИНЖ. КЛИМЕНТ КУНЕВ**

*За кмет на община Габрово*

*(съгласно заповед № 1115 / 01.06.2015 г.*

*на кмета на община Габрово)*